wannaphong/clean_thaiwikipedia huggingface dataset:
# ปยะตะ
ปยะตะ (, ; จากภาษาสันสกฤต ; ) เป็นชื่อของอาคารหลังคาหลายชั้น โดยมีชั้นเป็นเลขคี่ (จากสามชั้นถึงเจ็ด) ปยะตะ มักอยู่ในสถาปัตยกรรมพุทธและสถาปัตยกรรมหลวงของพม่า (เช่น อาคารพระราชวัง, เจดีย์) และหอคอยเหนือพระพุทธรูปหรือสถานที่ศักดิ์สิทธิ์อื่น ๆ (เช่น พระที่นั่งและประตูเมือง)

 โครงสร้าง 
ปยะตะสร้างจากหลังคาทรงสี่เหลี่ยมมีหน้าจั่วสูงต่อเนื่องเป็นทรงกรวยหลายชั้น โดยมีโครงสร้างคล้ายกล่องแทรกขั้นระหว่างหลังคาแต่ละชั้น เรียกว่า เลบอ  ปยะตะสวมมงกุฎยอดไม้แหลมที่เรียกว่า ไตง์พู่  หรือ กู้นพู่  ขึ้นอยู่กับรูปร่าง คล้ายกับ ที่ หรือฉัตร ซึ่งเป็นเครื่องประดับที่สวมยอดบนสุดของเจดีย์พม่า ขอบของแต่ละชั้นมีการประดับแผ่นโลหะปิดทองตรงมุมที่เรียกว่า ตุยีน (คล้ายกับช่อฟ้าของไทย) ปยะตะมีสามประเภทหลัก โดยแบ่งตามจำนวนชั้นที่เรียกว่า โบน (, จากภาษาบาลี ภูมิ) สามชั้น, ห้าชั้น และเจ็ดชั้น

 ประวัติ 
thumb|ภาพจิตรกรรมฝาผนังปยะตะก่ออิฐถือปูนในเมืองอังวะ
การใช้ปยะตะเริ่มแรกในสถาปัตยกรรมพม่ามีตัวอย่างมาตั้งแต่สมัยอาณาจักรพุกาม ตัวอย่างโดดเด่นที่มีลักษณะเป็นปยะตะในยุคนี้ เช่น อานานดาพะย่า วัดกอด่อปะลีน

ในพม่าก่อนยุคอาณานิคม ปยะตะเป็นส่วนสำคัญในอาคารของราชวงศ์ เป็นสัญลักษณ์ของดาวดึงส์สวรรค์ของชาวพุทธ เหนือบัลลังก์หลักในท้องพระโรงมีปยะตะเก้าชั้น โดยส่วนยอดสื่อถึงเขาพระสุเมรุ  และชั้นล่างหกชั้นสื่อถึงที่อยู่ของเหล่าเทวดาและมนุษย์ นอกจากนี้ ประตูเมืองทั้งสิบสองแห่งของเมืองหลวงพม่ายังประดับด้วยปยะตะ โดยประตูหลักที่ใช้โดยราชวงศ์มีห้าชั้น

พม่าก่อนยุคอาณานิคมมีกฎหมายป้องกันความฟุ่มเฟือย จำกัดการใช้ปยะตะไว้เฉพาะอาคารของราชวงศ์และทางศาสนาเท่านั้น และมีการควบคุมจำนวนชั้นตามระดับชั้นยศ ปยะตะเก้าชั้นสงวนไว้สำหรับกษัตริย์แห่งอาณาจักร โดยที่เจ้าฟ้าประเทศราชสำคัญ มีสิทธิใช้ปยะตะเจ็ดชั้น

 คลังภาพ
# รายชื่อรายการโทรทัศน์ไทยที่ซื้อลิขสิทธิ์จากรายการโทรทัศน์ต่างประเทศ
บทความนี้รวบรวมรายชื่อรายการโทรทัศน์ไทยที่ซื้อลิขสิทธิ์จากรายการโทรทัศน์ต่างประเทศ มาผลิตในรูปแบบของประเทศไทย ทั้งนี้ ไม่นับ รายการโทรทัศน์จากต่างประเทศที่ฉายในสถานีโทรทัศน์ในประเทศไทยแล้วพากย์เสียงภาษาไทยลงไป หรือรายการที่ผลิตขึ้นเองในรูปแบบที่คล้ายกันโดยมิได้ซื้อลิขสิทธิ์จากต่างประเทศ

 ปัจจุบัน 
 ปีที่เริ่มออกอากาศ  รายการโทรทัศน์ไทย  รายการโทรทัศน์ต้นฉบับ  หมายเหตุ  อ้างอิง ชื่อรายการ  สถานีโทรทัศน์  ผู้ผลิต  ชื่อรายการ  ประเทศต้นกำเนิดพ.ศ. 2554เทคมีเอาท์ไทยแลนด์ช่อง 3 เอชดีทีวี ธันเดอร์Taken Outพ.ศ. 2555เชฟกระทะเหล็ก ประเทศไทยช่อง 7HDเฮลิโคเนีย เอช กรุ๊ปยุทธการกระทะเหล็กพ.ศ. 25594 ต่อ 4 แฟมิลี่เกมช่องวัน 31เดอะ วัน เอ็นเตอร์ไพรส์แฟมิลีฟิวด์พ.ศ. 2560ฮอลลีวูดเกมไนท์ไทยแลนด์ช่องวัน 31, ช่อง 3 เอชดี, โมโน 29มีมิติฮอลลีวูดเกมไนท์ปัจจุบันออกอากาศเป็นฤดูกาลที่ 7พ.ศ. 2566มาสเตอร์เชฟจูเนียร์ไทยแลนด์ช่อง 7HDเฮลิโคเนีย เอช กรุ๊ปมาสเตอร์เชฟจูเนียร์ปัจจุบันออกอากาศเป็นฤดูกาลที่ 3พ.ศ. 2567ไทยแลนด์ มิวสิค เคานต์ดาวน์ช่อง 3 เอชดีทรู ซีเจ ครีเอชั่นส์ และเอ็กซ์ซิท สาม หก ห้าเอ็มเคานต์ดาวน์

 อดีต 
 ปีออกอากาศ  รายการโทรทัศน์ไทย  รายการโทรทัศน์ต้นฉบับ  หมายเหตุ  อ้างอิง เริ่ม  สิ้นสุด  ชื่อรายการ  สถานีโทรทัศน์  ผู้ผลิต  ชื่อรายการ  ประเทศต้นกำเนิด พ.ศ. 2539  พ.ศ. 2541  ฮิวโก้เกม  ช่อง 7, ททบ.5  กันตนา  ฮิวโก้ (เกมโชว์)       พ.ศ. 2545  กำจัดจุดอ่อน  ช่อง 3  บีอีซี-เทโร เอ็นเตอร์เทนเม้นท์  วีกเกสต์ลิงก์       พ.ศ. 2547  พ.ศ. 2558  ทรู อะคาเดมี่ แฟนเทเชีย  ทรูวิชั่นส์, ไอทีวี, ช่อง 9, ทรูโฟร์ยู  ทรูวิชั่นส์  ลากาเดเมีย       พ.ศ. 2548  พ.ศ. 2549  บิกบราเธอร์  ยูบีซี, ไอทีวี  กันตนา  บิกบราเธอร์       พ.ศ. 2548  ไทยแลนส์เน็กซต์ท็อปโมเดล  ช่อง 3  บีอีซี-เทโร เอ็นเตอร์เทนเม้นท์  อเมริกาส์เน็กซต์ท็อปโมเดล     พ.ศ. 2550  พ.ศ. 2553  ถ้าคุณแน่? อย่าแพ้ ป.4!ถ้าคุณแน่? อย่าแพ้ เด็ก (ประถม)!  ช่อง 3  บีอีซี-เทโร เอ็นเตอร์เทนเม้นท์  คุณฉลาดกว่าเด็กเกรด 5 จริงหรือ?     พ.ศ. 2551  พ.ศ. 2552
# ซาลามังกา (แก้ความกำกวม)
ซาลามังกา  สามารถหมายถึง

 ชื่อสถานที่ 
 สเปน 
 ซาลามังกา เมืองหลักของจังหวัดซาลามังกา
 จังหวัดซาลามังกา
 ซาลามังกา (มาดริด) เขตหนึ่งในกรุงมาดริด

 ประเทศอื่น 
 ซาลามังกา (เม็กซิโก)
 ซาลามังกา (ชิลี)

 ชื่อบุคคล 
 Amaia Salamanca (เกิด 1986) นักแสดงชาวสเปน
 Antonio Salamanca (1479–1562) ผู้จัดพิมพ์สื่อสิ่งพิมพ์ชาวอิตาลีในคริสต์ศตวรรษที่ 16
 Arturo Pomar Salamanca (1931–2016) นักเล่นหมากรุกชาวสเปน
 Carlos Salamanca (เกิด 1983) นักเทนนิสมืออาชีพชาวโคลอมเบีย
 Daniel Salamanca (1869–1935) ประธานาธิบดีโบลิเวีย
 José de Salamanca, 1st Count of los Llanos (1811–1883) ขุนนาง นักการเมืองและนักธุรกิจชาวสเปน

 อื่น ๆ 
 มหาวิทยาลัยซาลามังกา ในเมืองซาลามังกา ประเทศสเปน
 สำนักซาลามังกา กลุ่มนักคิดในสเปนในคริสต์ศตวรรษที่ 16
 ยุทธการที่ซาลามังกา ในปี 1812
 UD Salamanca อดีตสโมสรฟุตบอลสเปน
# หนังสือมัคคาบี
หนังสือมัคคาบี  หรือ Sefer HaMakabim บอกเล่าถึงประวัติศาสตร์ของมัคคาบีซึ่งเป็นเหล่าผู้นำของกบฏชาวยิวต่อต้านราชวงศ์ซิลูซิด

 รายชื่อหนังสือ 
หนังสือมัคคาบีหมายถึงชุดของคัมภีร์อธิกธรรมซึ่งมีอยู่ในสารบบต่าง ๆ ของคัมภีร์ไบเบิล:
1 มัคคาบี เดิมเขียนด้วยภาษาฮีบรู และมีเพียงฉบับแปลภาษากรีกเท่านั้นที่เหลือรอด ประกอบด้วยเรื่องราวเกี่ยวกับประวัติศาสตร์ของมัคคาบีตั้งแต่ 175 ปีก่อนคริสตกาลถึง 134 ปีก่อนคริสตกาล
2 มัคคาบี ฉบับย่อภาษากรีกของประวัติศาสตร์ยุคต้นโดยยาโสนชาวไซรีน เล่าเรื่องประวัติศาสตร์ของมัคคาบีตั้งแต่ 176 ปีก่อนคริสตกาลถึง 161 ปีก่อนคริสตกาล เน้นไปที่ยูดาสมัคคาบี และยังกล่าวถึงคำอธิษฐานเพื่อผู้ตายและการถวายบูชา
3 มัคคาบี เรื่องเล่าภาษากรีกซึ่งอ้างว่าเป็นเรื่องราวประวัติศาสตร์ของชาวยิวในอียิปต์ได้รับการปลดปล่อยจากความทุกข์ทรมานที่จะเกิดขึ้นด้วยพระหัตถ์ของทอเลมีที่ 4 ในศตวรรษที่ 3 ก่อนคริสตกาล
4 มัคคาบี วจนิพนธ์ปรัชญากรีกที่ยกย่องอำนาจสูงสุดของเหตุผลเหนืออารมณ์ โดยใช้มรณสักขีชาวมัคคาบีเป็นตัวอย่าง
5 มัคคาบี คัมภีร์ภาษาอาหรับที่นำเสนอเรื่องราวประวัติศาสตร์ของมัคคาบีตั้งแต่ 186 ถึง 6 ปีก่อนคริสตกาล ขื่อหนังสือเดียวกันนี้บางครั้งใช้เรัียกสงครามชาวยิว หนังสือเล่มที่ 6 ของโยเซพุส ฉบับภาษาซีรีแอก
6 มัคคาบี หนังสือกวีภาษาซีรีแอกซึ่งอาจมีแหล่งที่มาที่สูญหายเดียวกันกับ 4 มัคคาบี
7 มัคคาบี คัมภีร์ภาษาซีรีแอกซึ่งมีสำเนาคำกล่าวของมรณสักขีชาวมัคคาบีและมารดา
8 มัคคาบี ในภาษากรีก เป็นเรื่องราวโดยสังเขปของการก่อการกำเริบซึ่งใช้แหล่งข้อมูลซิลูซิดซึ่งเก็บรักษาไว้ในพงศาวดารของ John Malalas (pp. 206–207 ใน Dindorf)John Malalas, Chronographia. Edited by Ludwig A. Dindorf. Vol. 15 of Corpus Scriptorum Historiae Byzantinae. Bonn: Weber, 1831.
หนังสือ 2 เล่มแรกจัดอยู่ในสารบบคัมภีร์ไบเบิลโดยนิกายโรมันคาทอลิกJerusalem Bible, 1966, "Introduction to the Books of Maccabees", p. 654 และ 3 เล่มแรกถูกจัดอยู่ในสารบบของคัมภีร์ไบเบิลโดยนิกายอีสเทิร์นออร์ทอดอกซ์  นิกายออร์ทอดอกซ์จอร์เจียเป็นนิกายเดียวที่จัด 4 มัคคาบีให้อยู่ในสารบบ หนังสือเล่มอื่น ๆ ทั้งหมดถือว่าเป็นคัมภีร์นอกสารบบ สารบบคัมภีร์ไบเบิลของออร์ทอดอกซ์ เทวาเฮโดไม่ได้รวมหนังสือเล่มใด ๆ ตามรายชื่อข้างต้นเข้าสารบบ แต่ใส่หนังสือ 3 เล่มของมัคคาบีเอธิโอเปีย (1 Meqabyan, 2 Meqabyan, และ 3 Meqabyan) เข้าสารบบแทน ซึ่งเป็นหนังสือที่แตกต่างจากรายชื่อหนังสือข้างต้น และยังมีงานเขียนของศาสนายูดาห์นอกสารบบซึ่งมีชื่อว่า Megillat Antiochus ("ม้วนหนังสืออันทิโอคัส") หนังสือเล่มนี้อ่านในธรรมศาลาบางแห่งในช่วงเทศกาลฮานุกกะห์ของชาวยิว หนังสือนี้ไม่มีความเกี่ยวข้องกับ "หนังสือมัคคาบี" เว้นแต่มีการอ้างอิงคำพูดบางส่วนใน 1 และ 2 มัคคาบี และยังบรรยายถึงเหตุการณ์เดียวกันกับที่บรรยายใน 1 และ 2 มัคคาบี
# เกาะเขาใหญ่
เกาะเขาใหญ่ บ้างเรียก เกาะอันยิง หรือ เกาะลาลา อยู่ในพื้นที่ของอุทยานแห่งชาติหมู่เกาะเภตรา ในตำบลปากน้ำ อำเภอละงู จังหวัดสตูล เกาะมีความกว้าง 1.6 กิโลเมตร ยาว 4.3 กิโลเมตร เนื้อที่ 4.5 ตารางกิโลเมตร สูง 272 เมตร อยู่ทางทิศตะวันออกของเกาะบุหลั่น ระยะห่าง 100 เมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๒ (อักษร ก-ธ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สำนักพิมพ์คณะรัฐมนตรีและราชกิจจานุเบกษา, ๒๕๕๙. (แก้ไขปรับปรุงข้อมูลเมื่อ พ.ศ. ๒๕๖๓)

เกาะเขาใหญ่เป็นเกาะหินปูนมีชายหาดบางส่วน มีอ่าวหนึ่งชื่ออ่าวนะปุลา และมีอ่าวชื่อว่าอ่าวก้ามปู ภายในอ่าวมีน้ำตกไหลลงมากลายเป็นลำธาร มีจุดเด่นที่เรียกว่า ปราสาทหินพันยอด เป็นช่องหินที่เกิดขึ้นจากการกัดเซาะจนกลายเป็นแท่งหินแหลมรูปร่างสวยงามแปลกตาคล้ายกับปราสาท บนเกาะยังมี สุสานฟอสซิล มีซากฟอสซิลนอติลอยด์ อายุกว่า 450 ล้านปี จัดเป็นสัตว์ในชั้นเดียวกับหมึก หมึกยักษ์ และหอยงวงช้าง (นอติลุส) ที่พบบนเกาะเขาใหญ่นั้น มีทั้งฟอสซิลนอติลอยด์ตัวตรงและม้วนขดเกลียวเป็นวง
# คางามิเนะ ริน/เลน
คางามิเนะ ริน & เลน , ชื่อโค้ดรหัสทางการ CV02, เป็นตัวละครจากซอฟต์แวร์โวคาลอยด์ที่เป็นคู่ฝาแฝดพัฒนาโดยคริปตันฟิวเจอร์มีเดีย มีสำนักงานใหญ่ในเมืองซัปโปโระ ประเทศญี่ปุ่น มานุษยรูปนิยมแบบโมเอะอย่างเป็นทางการของพวกเขาประกอบด้วยเสียงร้องคู่หนึ่ง ทั้งผู้ชายและผู้หญิง เลนและรินตามลำดับชื่อ พวกเขาใช้โวคาลอยด์ 2 และ โวคาลอยด์ 4 เทคโนโลยีการสังเคราะห์เสียงร้องเพลงของยามาฮ่าคอร์ปอร์เรชั่น เสียงของพวกเขาเป็นตัวอย่างของนักพากย์คือ อาซามิ ชิโมดะ พวกเขาได้แสดงในคอนเสิร์ตสดด้วยกัน เนื่องจากพวกเขาเป็นภาพสะท้อนของกันและกัน

ชื่อโค้ดรหัสอย่างเป็นทางการของพวกเขา CV02 หมายถึงตำแหน่งของตนเป็นที่สองของโวคาลอยด์สร้างโดยคริปตันฟิวเจอร์มีเดียสำหรับคาแร็คเตอร์โวคอลซีรีส์ (ชื่อย่อ CV Series) ตามมาด้วย ฮัตสึเนะ มิกุ (ชื่อโค้ดรหัส CV01) และก่อนหน้า เมงุริเนะ ลูกา (ชื่อโค้ดรหัส CV03) สังเกตหมายเลข 02 บนไหล่ซ้ายของรินในงานศิลปะอย่างเป็นทางการของเธอ

 ข้อมูลส่วนตัว 
 ริน 
อายุ14 ปีวันเกิด27 ธันวาคมความสูง152 cm / 5'0"น้ำหนัก
ผนวกเทมโปที่แนะนำสำหรับเพลงช่วงเสียงที่แนะนำACT285-175BPMF♯3-C♯5Power65-170BPMF3-B4Warm60-160BPMF3-B4Sweet55-155BPMG3-C5
V4Xเทมโปที่แนะนำสำหรับเพลงช่วงเสียงที่แนะนำPower50-170BPMF2-E4Warm50-160BPMF2-C4Sweet55-155BPMG2-D4English55-155BPMG2-B3 เลน 
อายุ14 ปีวันเกิด27 ธันวาคมความสูง156 cm / 5'1"น้ำหนัก47 kg / 103 lbs
ผนวกเทมโปที่แนะนำสำหรับเพลงช่วงเสียงที่แนะนำACT270-160BPMD3-C♯5Power65-170BPMA2-D4Cold60-160BPMB2-C4Serious55-155BPMA2-C4
V4Xเทมโปที่แนะนำสำหรับเพลงช่วงเสียงที่แนะนำPower60-170BPMD2-D4Cold60-160BPME2-C4Serious55-155BPMF2-C4English55-155BPME2-G#3
# ถนนนางลิ้นจี่
ถนนนางลิ้นจี่ เป็นถนนในกรุงเทพมหานคร เริ่มต้นจากถนนสวนพลู สิ้นสุดที่ถนนพระรามที่ 3 มีระยะทางโดยประมาณ 1,700 เมตร

ชื่อของถนนมาจากนามของ นางลิ้นจี่ ชยากร (พ.ศ. 2415–2503) ผู้พัฒนาพื้นที่และตัดถนนสายนี้ เดิมนางลิ้นจี่ มีภูมิลำเนาอยู่ที่ตำบลหีบอ้อย อำเภอนครชัยศรี จังหวัดนครปฐม ต่อมาย้ายมาอยู่พระนครตามบิดามารดาและสมรสกับนายเชย ชยากร พ่อค้าในตลาดสามเสน ซึ่งประกอบธุรกิจหลายประเภท เมื่อสามีเสียชีวิตจึงดูแลกิจการต่อ รวมถึงได้ลงทุนพัฒนาที่ดินผืนใหญ่ บริเวณทุ่งมหาเมฆยาวไปจนถึงแม่น้ำเจ้าพระยา เมื่อวันที่ 5 มกราคม พ.ศ. 2474 ได้รับพระราชทานพระบรมราชานุญาตพระบาทสมเด็จพระปกเกล้าเจ้าอยู่หัว มีสิทธิเช่าซื้อที่ดินราชพัสดุ ที่ทุ่งมหาเมฆ และตัดถนนจากตำบลวัดสวนพลู จากถนนสาธรไปจรดริมฝั่งแม่น้ำเจ้าพระยา แต่เดิมนางลิ้นจี่วางแผนตัดถนนสายหลักที่มีคลองคู่ขนานไปเชื่อมต่อกับถนนสาทรต่อเนื่องกับถนนคอนแวนต์ไปถึงถนนสีลม แต่เจ้าของที่ดินบางแปลงไม่ยอมขาย จึงทำให้ตัดถนนนางลิ้นจี่สิ้นสุดแค่ถนนสวนพลู

บริเวณถนนนางลิ้นจี่เป็นที่ตั้งของมหาวิทยาลัยเทคโนโลยีราชมงคลกรุงเทพ ศูนย์เทคนิคกรุงเทพฯ และกองพันทหารสื่อสารที่ 1
# สตีเฟน แลง
สตีเฟน แลง (เกิด 11 กรกฎาคม 1952) เป็นนักแสดงชาวอเมริกัน เขาเป็นที่รู้จักจากบทบาทในภาพยนตร์เช่น ฆาตกรอำมหิต (1986), เกตตีสเบิร์ก, ทูมสโตน ดวลกลางตะวัน (1993), เทพเจ้าและนายพล, วีรบุรุษปล้นสะท้านเมือง, เรียกข้าว่า จารชนจ้องแพะ (2009), โรแนน นักรบเถื่อน (2011) และ ลมหายใจสั่งตาย (2016) 

เขาเป็นที่รู้จักจากบทบาท พันเอก ไมลส์ ควอริตช์ ในภาพยนตร์เรื่อง อวตาร ของเจมส์ แคเมรอน (2009) ซึ่งทำให้เขาได้รับรางวัลแซทเทิร์น สาขานักแสดงสมทบชายยอดเยี่ยม จากการแสดงของเขา แลงกลับมารับบทบาทเดิมในภาพยนตร์ภาคต่อเรื่อง อวตาร: วิถีแห่งสายน้ำ (2022)

 ชีวิตในวัยเด็ก 
แลงเกิดเมื่อวันที่ 11 กรกฎาคม ค.ศ. 1952 ที่นครนิวยอร์ก เป็นบุตรคนสุดท้องของเทเรซาและยูจีน แลง ซึ่งเป็นนักธุรกิจที่มีชื่อเสียง แม่ของแลงเป็นคาทอลิกที่มีเชื้อสายเยอรมันและไอริช ในขณะที่พ่อของเขาเป็นชาวยิว ปู่ย่าของแลงเป็นผู้อพยพชาวยิวจากฮังการีและรัสเซีย เขามีพี่น้อง 2 คน ได้แก่ เจน ทนายความและนักเคลื่อนไหวทางการเมือง และเดวิด ซึ่งดำรงตำแหน่งผู้บริหารที่ REFAC ซึ่งเป็นบริษัทที่พ่อของพวกเขาก่อตั้งขึ้นใน ค.ศ. 1952 พ่อของแลงบริจาคทรัพย์สินสุทธิทั้งหมดของเขา (เกินกว่า 150 ล้านดอลลาร์สหรัฐ) ให้กับองค์กรการกุศล และไม่ได้ทิ้งมรดกไว้ให้ลูก ๆ ของเขา โดยเชื่อว่าพวกเขาแต่ละคนจำเป็นต้องเรียนรู้ที่จะพึ่งพาตนเองให้ได้

แลงเข้าเรียนที่โรงเรียนประถมศึกษาในจาเมกาเอสเตตส์ ควีนส์
# สิริมาโว พัณฑารนายกะ
สิริมา รัตวัตเต ฑยัส พัณฑารนายกะ (อักษรโรมัน: Sirima Ratwatte Dias Bandaranaike, ; 17 เมษายน ค.ศ. 1916 – 10 ตุลาคม ค.ศ. 2000) หรือ จิริมา รัตวัตเต ฏยัส ปัณฏารนายักเก  หรือที่รู้จักในชื่อ สิริมาโว พัณฑารนายกะ หรือ จิริมาโว ปัณฏารนายักเก (อักษรโรมัน: Sirimavo Bandaranaike, โดยคำลงท้ายว่า โว เป็นคำให้เกียรติแก่สตรี) เป็นนักการเมืองชาวศรีลังกา ผู้ดำรงตำแหน่งนายกรัฐมนตรีศรีลังกาสามสมัยใน ค.ศ. 1960-1965 (ในเวลานั้นคือรัฐซีลอน), สมัยที่สองใน ค.ศ. 1970 ถึง 1977 และสมัยที่สามในสาธารณรัฐศรีลังกา ระหว่างปี 1994 ถึง 2000 ภายใต้ประธานาธิบดีจัทริกา กุมารตุงคะ ซึ่งเป็นลูกสาวของเธอ การขึ้นมาดำรงตำแหน่งของเธอใน ค.ศ. 1960 ทำให้เธอเป็นสตรีคนแรกของโลกที่ดำรงตำแหน่งนายกรัฐมนตรี เธอเป็นประธานพรรคเสรีภาพศรีลังกา (SLFP) ระหว่าง ค.ศ. 1960 ถึง 1994

ในสมัยที่เธอขึ้นเป็นนายกรัฐมนตรีนั้น แนวคิดเรื่องการมีสตรีเป็นผู้นำประเทศเป็นสิ่งที่ไม่มีในสาธารณชน พันฑารนายกะช่วยสร้างภาพใหม่ให้แก่ความสามารถของสตรีในระดับสากล นอกจากตัวเธอจะมีส่วนในรัฐบาลของศรีลังกาอย่างมากแล้ว ลูกของเธอก็มีส่วนอย่างมากในการเมืองของประเทศในเวลาต่อมา ลูกของเธอทั้งสามมีตำแหน่งในรัฐบาลศรีลังกา รัฐบาลโดยตระกูลพันฑารนายกะสามารถทำลายระบบชนชั้นวรรณะในศรีลังกาตลอดระยะเวลาหลายปี ผ่านการบังคับใช้นโยบายสังคมนิยม

ตลอดระยะเวลาสามสมัยของสิริมาโวในการเป็นนายกรัฐมนตรี เธอนำพาประเทศให้เปลี่ยนผ่านจากอดีตของการเป็นรัฐอาณานิคม สู่การเป็นสาธารณรัฐที่เป็นเอกราช ในระหว่างสงครามเย็น เธอนำศรีลังกาโดยใช้นโยบายสังคมนิยมซึ่งรวมถึงการรวบธุรกิจสำคัญของประเทศเป็นของรัฐ (nationalise) รวมถึงยังทำการปฏิรูปที่ดินซึ่งเป็นประโยชน์แก่คนท้องถิ่น ทั้งหมดนี้เธอมีเป้าหมายเพื่อทลายความโน้มเอียงทางการเมืองซึ่งเป็นใจให้แก่ชนชั้นนำที่ได้รับการศึกษามาแบบตะวันตก เป้าหมายหลักประการหนึ่งในหลายนโยบายของเธอคือเพื่อลดความแตกต่างทางชนชั้นสังคมและความแตกต่างทางชาติพันธุ์ในประเทศ อย่างไรก็ตาม เธอไม่สามารถตอบความต้องการของประชากรชาวทมิฬในประเทศได้เพียงพอ ซึ่งนำไปสู่การลุกฮือต่อต้านและกลายสภาพมาเป็นความรุนแรงในเวลาต่อมา พัณฑารนายกะเป็นหนึ่งในผู้สถาปนาขบวนการไม่เลือกข้าง (Non-Aligned Movement) เธอนำพาศรีลังกามามีบทบาทสำคัญในบรรดารัฐที่เสาะหาการเป็นกลางท่ามกลางอิทธิพลของรัฐมหาอำนาจ เธอพยายามสร้างพันธมิตรกับบรรดาประเทศในกลุ่มประเทศโลกใต้ และพยายามแก้ไขปัญหาโดยใช้วิธีการทางการทูต ตลอดจนต่อต้านการขยายตัวของการครอบครองอาวุธนิวเคลียร์ (nuclear expansion)
# ทีมโอลิมปิกผู้ลี้ภัยในโอลิมปิกฤดูร้อน 2024
นักกีฬาผู้ลี้ภัย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567

 ทีมที่ได้รับคัดเลือก 
 นักกีฬา ประเทศต้นกำเนิด ประเทศเจ้าบ้าน ชนิดกีฬา รายการ     มวยสากลมิดเดิลเวทหญิง (75 ก.ก.) อาลี เรซา อับบาซี     เทควันโด ชาย –68 ก.ก.      เทควันโด หญิง –57 ก.ก.

 นักกีฬา 
รายการต่อไปนี้เป็นจำนวนผู้เข้าแข่งขันในครั้งนี้

 กีฬาชายหญิงรวมมวยสากล 0  1  1เทควันโด 1  1  2 รวม  1  2  3

 เทควันโด 

ผลการแข่งขันดังนี้:

 นักกีฬา รายการ  รอบคัดเลือก รอบ 16 คน รอบก่อนรองฯ รอบรองฯ รอบแก้ตัวชิงชนะเลิศ/ คู่แข่งขันผลคู่แข่งขันผลคู่แข่งขันผลคู่แข่งขันผลคู่แข่งขันผลคู่แข่งขันผลอันดับเอ็มมานูเอลลา อโตราหญิง −57 กก.
# เขาเทียนเหมิน
เขาเทียนเหมิน หรือ เทียนเหมินชาน  เป็นภูเขาที่ตั้งอยู่ในอุทยานแห่งชาติเขาเทียนเหมิน นครจางเจียเจี้ย ทางด้านตะวันตกเฉียงเหนือของมณฑลหูหนาน ประเทศจีน

 ภูเขา 
กระเช้าลอยฟ้าขึ้นเขาเทียนเหมินถูกสร้างขึ้นในปี พ.ศ. 2548 โดยบริษัทโปมา (Poma) ของฝรั่งเศส ให้บริการตั้งแต่สถานีกระเช้าลอยฟ้าจางเจียเจี้ยที่อยู่ใกล้เคียงจนถึงยอดเขา กระเช้าลอยฟ้าของเขาเทียนเหมินได้รับการกล่างอ้างในสื่อสิ่งพิมพ์ด้านการท่องเที่ยวว่าเป็น "ทางกระเช้าลอยฟ้าโดยสารของภูเขาสูงที่ยาวที่สุดในโลก" ด้วยกระเช้าลอยฟ้าจำนวน 98 คันและมีความยาวของทางกระเช้าทั้งหมด  และขึ้นไปสูงถึง  ความชันสูงสุดคือ 37 องศา นักท่องเที่ยวสามารถเดินบนเส้นทางหลายกิโลเมตรที่สร้างตามแนวหน้าผาบนยอดเขา รวมไปถึงส่วนที่มีพื้นทางเดินเป็นกระจกด้วย ถนนทงเทียน (通天) หรือถนนเชื่อมสวรรค์ระยะทาง  และมี 99 โค้งก็สามารถนำขึ้นไปสู่ยอดเขา และพานักท่องเที่ยวไปยังซุ้มประตูธรรมชาติถ้ำเทียนเหมินในภูเขาที่มีความสูง  ชื่อของถ้ำเช่นเดียวกับชื่อของภูเขาคือ "เทียนเหมิน" (天门) มีความหมายว่า "ประตูสวรรค์" และมีบันไดทางเข้า 999 ขั้นที่รู้จักในชื่อ "บันไดสู่สวรรค์"
# การเลือกตั้งนายกองค์การบริหารส่วนจังหวัดแม่ฮ่องสอน พ.ศ. 2563
การเลือกตั้งนายกองค์บริหารส่วนจังหวัดแม่ฮ่องสอน พ.ศ. 2563 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2563 กำหนดให้มีขึ้นในวันที่ 20 ธันวาคม พ.ศ. 2563

 ผู้สมัครนายกองค์การบริหารส่วนจังหวัด 
 หมายเลข 1 : อัครเดช วันไชยธนวงศ์ 
อดีตนายกองค์การบริหารส่วนจังหวัดแม่ฮ่องสอน บุตรชายนายสมบูรณ์ วันไชยธนวงศ์ สมาชิกพรรคเพื่อไทย ลงสมัครในนามกลุ่มก้าวหน้าต่อเนื่อง

 หมายเลข 2 : นันทิยา วงศ์วานิชย์ 
ถูกตัดสิทธิ

 หมายเลข 3 : อำนาจ แสงสกาย 
อดีตผู้สมัครสมาชิกสภาผู้แทนราษฎรจังหวัดแม่ฮ่องสอน สังกัดพรรคทางเลือกใหม่

 หมายเลข 4 : สิทธิชัย บุญระชัยสวรรค์ 
ผู้สมัครอิสระ

 หมายเลข 5 : พยุงศักดิ์ วงศ์วานิชย์ 
น้องชายนางนันทิยา วงศ์วานิชย์ และผู้ช่วยสมาชิกวุฒิสภา (นายสุรสิทธิ์ ตรีทอง)

 ผลการเลือกตั้ง 

+ผลการเลือกตั้ง แบ่งตามเขตอำเภอ อำเภอ อัครเดช วันไชยธนวงศ์อำนาจ แสงสกายสิทธิชัย บุญระชัยสวรรค์พยุงศักดิ์ วงศ์วานิชย์ คะแนน คะแนน คะแนน คะแนน <center>ขุนยวม<center> <center>7,033<center> <center>1,381<center> <center>658<center> <center>255<center> <center>ปางมะผ้า<center> <center>4,630<center> <center>859<center> <center>52<center> <center>184<center> <center>ปาย<center> <center>10,669<center> <center>696<center> <center>311<center> <center>484<center> <center>เมืองแม่ฮ่องสอน<center> <center>14,835<center> <center>1,014<center> <center>332<center> <center>558<center> <center>แม่ลาน้อย<center> <center>10,610<center> <center>939<center> <center>566<center> <center>680<center> <center>แม่สะเรียง<center> <center>15,513<center> <center>1,467<center> <center>490<center> <center>641<center> <center>สบเมย<center> <center>9,818<center> <center>2,645<center> <center>282<center> <center>509<center> รวม 73,108 9,001 2,691 3,311

 ผลการเลือกตั้งซ่อม 
 อำเภอปาย
# ซามูเอล เอ็งเงิล
ซามูเอล เอ็งเงิล (2 ธันวาคม ค.ศ. 1702 – 26 มีนาคม ค.ศ. 1784) เป็นบรรณารักษ์, ข้าราชการ, นักเศรษฐศาสตร์ และนักปฐพีวิทยาชาวสวิสที่ทำงานในแบร์น ซึ่งนำเสนอนวัตกรรมในหลายสาขา เขาเชื่อมั่นในการมีอยู่ของเส้นทางเดินเรือตะวันออกเฉียงเหนือ และได้รับการตีพิมพ์หนังสือที่มีอิทธิพลหลายเล่มเกี่ยวกับอาร์กติก

 ชีวิตในวัยเด็กและการศึกษา 
เอ็งเงิลเกิดในแบร์นในฐานะบุตรชายของบวร์คฮาร์ท เอ็งเงิล (ค.ศ. 1662–1750) ผู้เป็นลันท์โฟคท์แห่งรัฐแบร์นในแอบบีย์ฟรีนิสแบร์ค และโรซีนา ฟิชเชอร์ (เสียชีวิตใน ค.ศ. 1752) เขาศึกษาที่มหาวิทยาลัยแบร์นตั้งแต่ ค.ศ. 1718 ถึง 1722 เพื่อเตรียมพร้อมสำหรับอาชีพราชการ โดยหลังจากไปเที่ยวพักผ่อนมาบ้างแล้ว เขาก็สอบผ่านเป็นผู้ทำคำรับรอง ใน ค.ศ. 1726
# มิสชาร์ม
มิสชาร์ม (อังกฤษ : Miss Charm) เป็นการประกวดความงามระดับนานาชาติที่มีถิ่นกำเนิดอยู่ในประเทศเวียดนาม มุ่งหวังที่จะส่งเสริมวัฒนธรรม การท่องเที่ยว และกิจกรรมการศึกษา

ปัจจุบันผู้ดำรงตำแหน่งมิสชาร์มคือ ราชมิตา ราซินดรานจากมาเลเซีย ซึ่งได้รับการสวมมงกุฎเมื่อวันที่ 21 ธันวาคม 2024 ที่นครโฮจิมินห์, เวียดนาม

 ประวัติ 
มิสชาร์ม เดิมชื่อ มิสชาร์มอินเตอร์เนชันแนล จัดขึ้นในสหภาพโซเวียต มีการประกวดครั้งสุดท้าย เมื่อปี 1991 ซึ่งผู้ที่ได้รับรางวัลชนะเลิศในปีนั้น คือ ราซิดาห์ เจน ฮามิด จากมาเลเซีย 

ปัจจุบัน ก่อตั้งขึ้นใหม่เมื่อวันที่ 8 ตุลาคม 2019 ในชื่อ มิสชาร์มอินเตอร์เนชันแนล จากนั้นจึงได้รีแบรนด์เป็นมิสชาร์ม การประกวดครั้งนี้จัดขึ้นโดย อีลิทเวียดนาม บริษัทบันเทิงจากนครโฮจิมินห์ ประเทศเวียดนาม

อย่างไรก็ตาม เนื่องจากการระบาดทั่วของโควิด-19 การประกวดมิสชาร์มครั้งแรกจึงถูกเลื่อนออกไปหลายครั้งใน 2 ปี ในวันที่ 17 พฤศจิกายน 2022 มีการแถลงข่าวที่โรงแรมล็อตเต้ โฮเต็ล ไซ่ง่อน เพื่อประกาศการกลับมาจัดการประกวดอีกครั้ง หลังจากที่ถูกเลื่อนออกไป ในโอกาสนี้ ชื่อการประกวดได้รับการเปลี่ยนอย่างเป็นทางการให้สั้นลงเหลือเพียง "มิสชาร์ม" และรางวัลสำหรับผู้ชนะเลิศในการประกวดครั้งแรก ได้รับการเปิดเผยว่ามีมูลค่า 100,000 ดอลลาร์สหรัฐ

 มงกุฎมิสชาร์ม 
มงกุฎประจำตำแหน่งของมิสชาร์มออกแบบโดย รีการ์โด ปาตรากา ดีไซเนอร์เครื่องประดับชาวเม็กซิกัน มีมูลค่าประมาณ 150,000 ดอลลาร์สหรัฐ มงกุฎได้รับแรงบันดาลใจจากใบกระวาน สื่อถึงสัญลักษณ์แห่งชัยชนะและเกียรติยศ มงกุฎสีขาวแดง ประดับเพชรพลอยมากกว่า 6,000 เม็ด สื่อถึงความรัก อารมณ์ ความกล้าหาญ และความหลงใหล มงกุฎนี้ยังเป็นมงกุฎทำมือที่ทำจากเงินแท้จากเม็กซิโกและชุบด้วยโรเดียม ใบไม้บนมงกุฎมักสื่อถึงความบริสุทธิ์ ความเรียบง่าย ความสดชื่น และพลังชีวิต

 ผู้ชนะการประกวดในช่วงไม่กี่ปี 

 ปี ประเทศ ผู้ดำรงตำแหน่ง สถานที่จัดประกวด ผู้เข้าประกวด 2024  Rashmita Rasindran นครโฮจิมินห์, เวียดนาม 36 2023  Luma Russo 38

 จำนวนของประเทศที่ชนะ 
ประเทศและดินแดนจำนวนชนะ   2024  2023

 ตัวแทนประเทศไทย 
บริษัท ทีพีเอ็น โกลบอล จำกัด ได้ลิขสิทธิ์ส่งตัวแทน(รองนางสาวไทย)เข้าร่วมประกวดในปี 2024-ปัจจุบัน
 ปี ผู้ดำรงตำแหน่ง จังหวัด ตำแหน่งในการประกวด รางวัลพิเศษ2024พรศิริกุล พั่วทาประจวบคีรีขันธ์เข้ารอบ 20 คนสุดท้าย 2023ปทิตตา สันติวิชช์ปทุมธานีเข้ารอบ 20 คนสุดท้าย โซเชียลมีเดียยอดเยี่ยม
# ดาเตะ เทรูมูเนะ
ดาเตะ เทรูมูเนะ (, 1544 – 29 พฤศจิกายน 1585) เป็นผู้นำตระกูลซามูไรของญี่ปุ่นในยุคเซ็งโงกุTurnbull, Stephen. (2012).  Samurai Commanders: 1577-1638, Vol, 2, p. 52. เขามีความสัมพันธ์ใกล้ชิดกับโอดะ โนบุนางะ หนึ่งในบุคคลสำคัญในยุคนั้น เทรูมูเนะเป็นบิดาของดาเตะ มาซามูเนะ เจ้าของฉายามังกรตาเดียว ซึ่งสืบทอดตำแหน่งผู้นำตระกูลต่อจากเขาในปี 1584

 ประวัติ 
ชื่อในวัยเด็กของเทรูมูเนะคือฮิโกทาโร่ (彦太郎) ต่อมาเปลี่ยนเป็นโซจิโระ (総次郎) เขาเกิดมาเป็นนักรบเพราะครอบครัวของเขามักจะขัดแย้งกับเพื่อนบ้าน
# รัฐข่านบ็อกด์มองโกเลีย
รัฐข่านบ็อกด์มองโกเลีย  เป็นรัฐบาลโดยพฤตินัยของมองโกเลียนอกในระหว่าง ค.ศ. 1911 ถึง ค.ศ. 1915 และดำรงอยู่อีกครั้งตั้งแต่ ค.ศ. 1921 ถึง ค.ศ. 1924 โดยในช่วงฤดูใบไม้ผลิ ค.ศ. 1911 ขุนนางคนสำคัญบางกลุ่ม ซึ่งรวมถึงเจ้าชายต็อก-โอชิริน นามนานซือเหรินได้เชิญให้เจาซันดัมบา โฮตักต์เข้าร่วมการประชุมขุนนางและเจ้าหน้าที่ฝ่ายสงฆ์เพื่อหารือเกี่ยวกับความเป็นอิสรภาพจากราชวงศ์ชิง ต่อมาเมื่อวันที่ 30 พฤศจิกายน ค.ศ. 1911 มองโกเลียได้ก่อตั้งรัฐบาลชั่วคราวฮัลฮ์ จากนั้นในวันที่ 29 ธันวาคม ค.ศ. 1911 มองโกเลียจึงประกาศอิสรภาพจากราชวงศ์ชิงที่กำลังล่มสลายหลังจากการปฏิวัติซินไฮ่ โดยมีองค์เทวาธิปัตย์คือ บ็อกด์ เกเกงที่ 8 เป็นผู้นำสูงสุดของศาสนาพุทธแบบทิเบตในมองโกเลีย ซึ่งได้รับนามเรียกขานว่า บ็อกด์ ข่าน หรือ "ผู้ปกครองอันศักดิ์สิทธิ์"Thomas E. Ewing, Revolution on the Chinese Frontier: Outer Mongolia in 1911, Journal of Asian History (Wiesbaden), v. 12, pp. 101–119 (1978). บ็อกด์ ข่าน เป็นข่านองค์สุดท้ายของชาวมองโกล โดยรัชสมัยของพระองค์มีชื่อเรียกว่า "สมัยเทวาธิปไตยมองโกเลีย" (Theocratic Mongolia)Академия наук СССР History of the Mongolian People's Republic, p. 232 และอาณาจักรของพระองค์เป็นที่รู้จักกันในนาม "รัฐข่านบ็อกด์"

ในช่วงเวลานี้มีการเกิดขึ้นของสามกระแสการเมืองหลักด้วยกัน โดยกระแสแรกคือความพยายามของชาวมองโกลที่จะสร้างรัฐเทวาธิปไตยที่เป็นเอกราช ซึ่งประกอบด้วยมองโกเลียใน บาร์กา (หรือที่รู้จักกันในชื่อฮูหลุนเป้ย์) มองโกลส่วนบน มองโกเลียตะวันตก และตังนู่อูเหลียงไห ("ลัทธิรวมกลุ่มมองโกล") กระแสที่สองคือความมุ่งมั่นของจักรวรรดิรัสเซียในการสร้างอำนาจเหนือดินแดนมองโกเลีย แต่ในขณะเดียวกันก็รับรองเอกราชของมองโกเลียนอกในการดูแลของสาธารณรัฐจีน และกระแสที่สามคือความสําเร็จสูงสุดของสาธารณรัฐจีนในการลบล้างอำนาจปกครองตนเองของมองโกเลียและสถาปนาอํานาจอธิปไตยเหนือภูมิภาคอย่างสมบูรณ์ตั้งแต่ ค.ศ. 1919 ถึง ค.ศ. 1921
# สะพานกระจกจางเจียเจี้ย
สะพานกระจกจางเจียเจี้ย  เป็นสะพานทางเดินลอยฟ้าในนครจางเจียเจี้ย มณฑลหูหนาน บนพื้นที่อู่หลิงยฺเหวียน สะพานถูกสร้างขึ้นเป็นสถานที่ท่องเที่ยว พื้นสะพานเป็นกระจกใส เมื่อสะพานเปิดให้บุคคลทั่วไปเยี่ยมชมเมื่อวันที่ 20 สิงหาคม พ.ศ. 2559 ได้กลายเป็นสะพานพื้นกระจกที่สูงและยาวที่สุดในโลก ด้วยความยาวทั้งหมด  ความกว้าง  และแขวนอยู่เหนือพื้นดินประมาณ  สะพานนี้พาดผ่านหุบผาชันระหว่างหน้าผา 2 แห่งในอุทยานป่าไม้แห่งชาติจางเจียเจี้ย ทางตะวันตกเฉียงเหนือของมณฑลหูหนาน ได้รับการออกแบบให้สามารถรองรับผู้เยี่ยมชมได้ 800 คนในเวลาเดียวกัน สะพานได้รับการออกแบบโดย Haim Dotan สถาปนิกชาวอิสราเอล

ในการสร้างสะพาน คณะวิศวกรได้ตั้งเสาค้ำ 4 ต้นบนขอบกำแพงของหุบผาชัน ตัวสะพานทำจากโครงโลหะพร้อมด้วยแผ่นกระจกมากกว่า 120 แผ่น แต่ละแผ่นมี 3 ชั้นและเป็นแผ่นกระจกนิรภัยหนา  ด้านใต้ของสะพานมีชิงช้ายาว 3 อัน นอกจากนี้ยังมีจุดสำหรับกระโดดบันจีจัมป์ความสูง  ซึ่งถือเป็นจุดกระโดดบันจีจัมป์ที่สูงที่สุดในโลก

คณะกรรมการจัดการของสะพานระบุว่าสะพานแห่งนี้ได้สร้างสถิติโลก 10 รายการซึ่งครอบคลุมถึงด้านการออกแบบและการก่อสร้าง ได้รับการบันทึกว่าเป็นสะพานกระจกที่ยาวที่สุดจนกระทั่งสะพานกระจกหุบเขาหงหยา (红崖谷玻璃桥) ในมณฑลเหอเป่ย์ได้ทำลายสถิติ

 คลังภาพ